text: Karina Lorentzen bliver ny trafikordfører
  03 januar 2014 kl. 06.46
  Villy Søvndal (SF) erstattes af Trine Pertou Mach i Folketinget. Det udløser rokade i SF og giver nyt ordførerskab til SF´eren Karina Lorentzen. Hun bliver ny trafikordfører.
  Karina Lorentzen, afgiver udlændinge- og miljøområdet og indtager transportområdet efter Jonas Dahl, som blev ny skatteminister. Den udvikling er hun ganske tilfreds med.
  - Jeg har selv ønsket mere sammenhæng mellem ordførerskabet, og derfor bliver det dejligt at få noget modvægt til det værdipolitiske på udlændinge- og miljøområdet, siger Karina Lorentzen til TV SYD.
  Karina Lorentzen er fortsat rets- og integrations og indfødsretsordfører og nu altså trafikordfører. Hun fortsætter som næstformand for folketingsgruppen og formand for Folketingets Retsudvalg.
  